stanford-oval/wikipedia huggingface dataset:
ויסבאדן
יהודי ויסבאדן

כבר במסמכים מהמאה ה-14 מוזכר קיומם של יהודים בוויסבאדן, שהייתה אז בירת דוכסות נאסאו. במאה ה-16 התיישבו המשפחות היהודיות המעטות בשלושה רחובות שכונו "סמטת היהודים". יהודים שהגיעו לוויסבאדן להתרפא זכו ב"סמטת היהודים" לאכסניה, בתי מרחץ ומזון כשר. בתחילת המאה ה-17 הגיעו יהודים נוספים לעיר; כעבור שנים מעטות הוגלו היהודים מוויסבאדן, אך עד סוף המאה שבו להתיישב בעיר.
עם מינוי הרב גייגר, ממנהיגי הרפורמים, לרב העיר בשנת 1832, נפרדה הקהילה האורתודוקסית, שנשמעה לרש"ר הירש, מהקהילה הכללית. הקהילה האורתודוקסית קיימה טקסי תפילה נפרדים, מוסדות חינוך נבדלים וגם קבורה בבית קברות עצמאי.
אל ויסבדאן הגיעו מתרפאים מכל אירופה כדי לרחוץ במעיינות המים ולשתות ממימיהם, ומעמדה כעיר קיט אִפשר לפליטים מן המזרח להתגורר בה מבלי שנדרשו לאישורי שהייה; וכך הקהילה היהודית בוויסבאדן גדלה במהלך מלחמת העולם הראשונה ובין שתי מלחמות העולם כשהפכה למקלט ליהודים חסרי נתינות גרמנית.
בראשית המאה ה-20 נפרדו היהודים המזרח-ארופאים מהקהילה האורתודוקסית, והקימו קהילה אוטונומית בתוך הקהילה הרפורמית. כך שבמאה ה-20 התקיימו שלוש קהילות יהודיות זו לצד זו בעיר: קהילה רפורמית, קהילה אורתודוקסית וקהילה גדולה של מהגרים ממזרח אירופה, שכונו "אוסטיודן".
ערים תאומות

ישראל כפר סבא, ישראל (מ־1979)
פולין ורוצלב, פולין (מ־1987)
בלגיה גנט, בלגיה
אוסטריה קלגנפורט, אוסטריה
סלובניה ליובליאנה, סלובניה
ניקרגואה אוקוטל, ניקרגואה
צרפת פונדטס, צרפת
ספרד סן סבסטיאן, חבל הבסקים, ספרד
הערות שוליים

1 2  קהילת ויסבאדן עד המאה ה-20 | קהילת ויסבאדן מראשיתה עד תקופת השלטון הנאצי | בקעת הקהילות, באתר www.yadvashem.org
1 2  יהודי ויסבאדן, באתר יד ושם
| --- | --- |
בקרת זהויות :  NLI: 987007557373605171  BNE: XX5875749  BnF: cb11865892t (data)  GND: 4066043-6  LCCN: n50070589  LNB: 000282831  MusicBrainz: 00ed07a5-acd7-4217-a37a-72ebf08349b6  NARA: 10044945  NKC: ge340563  NSK: 000631291  SUDOC: 026405644  VIAF: 150068172   WorldCat (עם VIAF): 150068172 
ערך זה הוא קצרמרבנושא יישובים בגרמניה. אתם מוזמנים לתרום לוויקיפדיה ו.
בוכום

ערך זה עוסק בעיר בגרמניה. אם התכוונתם לקבוצת כדורגל, ראו .
בּוֹכוּם (בגרמנית: Bochum, משמעות השם: 'בית ליד החוף' בגרמנית של ימי הביניים) היא העיר ה-16 בגודלה בגרמניה והשישית בגודלה במדינת נורדריין-וסטפאליה, עם אוכלוסייה אשר מונה כ-365,000 תושבים. בוכום שוכנת בלב לבו של חבל הרוהר, וגובלת בערים דורטמונד (במזרח), הרנה (בצפון), אסן וגלזנקירכן (במערב), והעיירות וויטינגן והאטן (בדרום). היא שוכנת באחד האזורים הגבוהים של חבל הרוהר - כ-200 מטרים מעל לפני הים - ובעיר קיימות נקודות תצפית רבות על כל החבל.
סמל העיר הוא הפעמון הענק (15 טון, בתמונה) המוצב מול בית העירייה.
שיעור הזרים מבין תושבי בוכום נמוך יחסית לחבל הרוהר. כשליש מהזרים הם טורקים.
היסטוריה

בוכום מתוארכת למאה ה-9, כאשר קארל הגדול הקים חצר מלכותית בצומת של שני מסלולי סחר חשובים, באזור הנמצא כיום בגבולות העיר.
בוכום מוזכרת לראשונה רשמית בשנת 1041, במסמך אשר נשלח לארכיבישוף של קלן.
בשנת 1321 העניק הרוזן אנגלברט השני כתב-זכויות לעיר, אך היא נותרה חסרת משמעות עד המאה ה -19, כאשר תעשיות כריית הפחם והפלדה צמחו באזור הרוהר, והובילו לצמיחת האזור כולו. אוכלוסיית בוכום צמחה מ-4,500 איש בשנת 1850 ל-100,000 בשנת 1904.
תולדותיה של העיר מייצגות נאמנה את תולדות החבל. היא הוקמה במאה ה-14, ועד למהפכה התעשייתית הייתה עיירה קטנה; בין השנים 1850 ו-1890 גדלה אוכלוסייתה פי 10.רוב העיר נהרסה במלחמת העולם השנייה, ונבנתה כמעט כולה מחדש, תוך התחשבות מועטה בשחזור בניינים עתיקים.בעיר הוקמו מכרות פחם רבים, אשר כולם נסגרו בין 1960 ו-1973. המכרות הוחלפו בתעשיית רכב ענפה.
כלכלה

בעיר קיימים שלושה מפעלים של אוֹפּל (Opel); חברות מתחומים אחרים בחרו אף הן את מושבן בבוכום: יצרן האלקטרוניקה קרוּפּ (Krupp), חברת הדלק אראל (Aral), חברת התקשורת הפינית נוקיה (Nokia) ורבות אחרות. מרכז הקניות "פארק הרוהר", אשר נפתח בעיר ב-1964, הוא מהגדולים והוותיקים שבמרכזי הקניות באירופה.
ספורט

קבוצת הכדורגל בוכום משחקת באצטדיון רוהרשטדיון הממוקם בעיר. הקבוצה הייתה קבוצה קבועה בבונדסליגה ובבונדסליגה ה-2 לאורך שנים רבות, ונכון לשנת 2021 משחקת בבונדסליגה. לעיר בוכום קבוצה ידועה נוספת, וטנשייד 09, ששיחקה מספר עונות בבונדסליגה במהלך שנות ה-90 של המאה ה-20. הקבוצה מייצגת בעיקר את רובע וטנשייד בבוכום, ומשחקת באצטדיון לורהיידה. נכון לשנת 2021 וטנשייד 09 משחקת באוברליגה המערבית, שהיא החמישית בהיררכיית הליגות בגרמניה.
תרבות

בעיר קיימים 11 מוזיאונים, הבולט ביניהם הוא "מוזיאון הכריה הגרמני". להיצע התרבותי העשיר של העיר תורמים גם 19 בתי תיאטרון.
אוניברסיטת בוכום (נקראת אוניברסיטת רוהר בוכום), אשר נוסדה ב-1965, הייתה האוניברסיטה הראשונה בחבל הרוהר. כיום זו האוניברסיטה הגדולה באזור ומהגדולות בגרמניה, עם כ-35,000 סטודנטים. בנוסף קיימות בעיר 4 מכללות, בהן לומדים כ-8,000 סטודנטים נוספים.
בעיר נוסד התיאטרון בו מוצג מאז 1988 המופע סטרלייט-אקספרס.
ערים תאומות

לבוכום יש ברית ערים תאומות עם הערים:
בריטניה שפילד, אנגליה, בריטניה (מ־1950)
ספרד אוביידו, ספרד (מ־1980)
אוקראינה דונצק, אוקראינה (מ־1987)
גרמניה נורדהאוזן, גרמניה (מ־1990)
הרפובליקה העממית של סין שוז'ו, הרפובליקה העממית של סין (מ־1994) (בתחום הכלכלה)
יפן צוקובה, יפן (מ־2019)
ועדות הכנסת

רשימת ועדות הכנסת, צולמה בכנסת ב-13 בפברואר 2023
ועדות הכנסת פועלות במסגרת הכנסת ומהוות מוסדות משנה שלה המופקדים על עניינים ספציפיים.
הוועדות הן זרוע ביצוע חשובה בעבודת הכנסת ומורכבות בדמות יחסי הכוחות המפלגתיים של הרכב הכנסת. מטרת הקמתן היא הפחתת מעמסת הדיונים במליאה ומתן אפשרות לפיקוח ומעקב הדוקים יותר אחר שטחי פעולה ממוקדים.
החרם על ועדות הכנסת בכנסת העשרים וארבע

עם הקמתן של ועדות הכנסת בכנסת העשרים וארבע, במפלגות "גוש הימין" באופוזיציה (הליכוד, ש"ס, יהדות התורה, הציונות הדתית) החליטו להחרים את החברות בוועדות הכנסת השונות, בטענה לחלוקה בלתי שוויונית בין חברי הקואליציה לאופוזיציה. הטענה הייתה גם ביחס למספר הוועדות המועט (לדעת מפלגות אלו) שראשותן ניתנה לאופוזיציה וגם ביחס לרוב מיוחד בוועדות מסוימות; כל זאת בזמן שהיחס המספרי של קואליציה ואופוזיציה (59–61 או 58–62) אינו מצדיק את החלוקה לדעת מפלגות אלו. בעקבות משא ומתן עם יושב ראש הכנסת ויושבת ראש הקואליציה, הוקטן הרוב בחלק מהוועדות וניתנה ראשות ועדת העלייה, הקליטה והתפוצות לאופוזיציה; גם פשרה זאת לא הביאה לסיום החרם. חלק מחברי הכנסת מהליכוד ומש"ס בחרו לעתור לבג"ץ על מנת שיתערב בנושא. אחרי שינוי נוסף במספר חברי הוועדות לכיוונה של האופוזיציה, בג"ץ החליט לדחות את העתירות. בעקבות הפסיקה החליטו במפלגת הליכוד ובמפלגות החרדיות לשבץ חברים בוועדות שעדיין היו רלוונטיות לדיונים על התקציב לשנים 2021 ו-2022 – ועדת הכספים, ועדת החוקה, חוק ומשפט וועדת מיזמי תשתית לאומיים מיוחדים ושירותי דת יהודיים. לאחר העברת התקציב שיבצה מפלגת יהדות התורה חברים בכל הוועדות הקבועות שבהן קבלה מקום עבור חבריה. לעומתה, מפלגות הליכוד, ש"ס והציונות הדתית בחרו להמשיך בחרם ולא לשבץ חברים לוועדות נוספות.
החרם על ועדות הכנסת בכנסת העשרים וארבע > הסיבות לחרם והשלכתו על עבודת הכנסת

במפלגות האופוזיציה טענו שהחרם על הוועדות נגרם כתוצאה מחלוקה לא שוויונית בהרכבי הוועדות. עיקר המחלוקת נגעה לוועדת הכספים – על כך שיש בה רוב של שני חברי כנסת לקואליציה ועל כך שסיעת הליכוד בעלת 29 המנדטים קבלה בוועדת הכספים את אותו מספר חברים כמו סיעת הרשימה המשותפת בת 6 המנדטים. מנגד, בקואליציה עלו טענות על כך שהסיבה לחרם קשורה בחוסר הכרה בלגיטימיות של הממשלה והקואליציה[דרוש מקור]; טענה נוספת שעלתה היא שמדובר בתירוץ שנועד למנוע סכסוך פנימי במפלגת הליכוד שכרוך בחלוקת המקומות השונים בוועדות בין חברי המפלגה.
החרם מנע באופן ישיר את הקמתן של שתיים מוועדות הכנסת הקבועות בכנסת העשרים וארבע: את הקמת הוועדה לענייני ביקורת המדינה שלפי תקנון הכנסת חייב לעמוד בראשה חבר כנסת מהאופוזיציה ואת הקמת ועדת האתיקה שקיומה מחייב חברות של שני חברי כנסת מהקואליציה ושני חברי כנסת מהאופוזיציה. בנוסף, בעקבות החרם נוצר לראשונה מצב שבו אין השתתפות של האופוזיציה בפיקוח של ועדת החוץ והביטחון, שכן רק חברי ועדה קבועים יכולים להשתתף בדיונים של ועדות המשנה שלה.
רשימת ועדות הכנסת הקיימות

| ועדה> הוועדות הקבועות | יושב-ראש> הוועדות הקבועות | סיעה> הוועדות הקבועות | סיעה> הוועדות הקבועות |
| --- | --- | --- | --- |
| ועדת הכנסת | אופיר כץ |  | הליכוד |
| ועדת הכספים | משה גפני |  | יהדות התורה |
| ועדת הכלכלה | דוד ביטן |  | הליכוד |
| ועדת החוץ והביטחון | יולי אדלשטיין |  | הליכוד |
| הוועדה לביטחון לאומי | בועז ביסמוט |  | הליכוד |
| ועדת הפנים והגנת הסביבה | יעקב אשר |  | יהדות התורה |
| ועדת החוקה, חוק ומשפט | שמחה רוטמן |  | הציונות הדתית |
| ועדת העלייה, הקליטה והתפוצות | גלעד קריב |  | העבודה |
| ועדת החינוך, התרבות והספורט | יוסי טייב |  | ש"ס |
| ועדת העבודה והרווחה | ישראל אייכלר |  | יהדות התורה |
| ועדת הבריאות | יונתן מישרקי |  | ש"ס |
| הוועדה למיזמים ציבוריים | אוהד טל |  | הציונות הדתית |
| הוועדה לענייני ביקורת המדינה | מיקי לוי |  | יש עתיד |
| הוועדה לקידום מעמד האישה ולשוויון מגדרי | פנינה תמנו שטה |  | המחנה הממלכתי |
| ועדת המדע והטכנולוגיה | יאסר חוג'יראת |  | רע"מ |
| ועדת האתיקה | משה רוט |  | יהדות התורה |
הוועדות המיוחדות
| הוועדה המיוחדת למאבק בשימוש בסמים ובאלכוהול | אריאל קלנר |  | הליכוד |
| הוועדה המיוחדת לזכויות הילד | אליהו רביבו |  | הליכוד |
| הוועדה המיוחדת לפיקוח על הקרן לאזרחי ישראל | ניסים ואטורי |  | הליכוד |
| הוועדה המיוחדת לפניות הציבור | יצחק פינדרוס |  | יהדות התורה |
| הוועדה המיוחדת לצמצום פערים חברתיים בפריפריה | אברהם בצלאל |  | ש"ס |
| הוועדה המיוחדת לעובדים זרים | אתי עטייה |  | הליכוד |
| הוועדה המיוחדת לענייני הצעירים | נעמה לזימי |  | העבודה |
| הוועדה המיוחדת לחיזוק ולפיתוח הנגב והגליל | עודד פורר |  | ישראל ביתנו |
| הוועדה המיוחדת ליישובים בגבול המזרחי | מישל בוסקילה |  | הימין הממלכתי |
| הוועדה המיוחדת לטיפול בשורדי השואה | מירב כהן |  | יש עתיד |
| הוועדה המיוחדת לפיקוח על תהליכי הסרת חסמים | מיכאל ביטון |  | המחנה הממלכתי |
רשימת ועדות הכנסת הקיימות > ועדות היסטוריות

| שם הוועדה | הכנסות בהן פעלה | תאריך הקמה | תאריך סיום |
| --- | --- | --- | --- |
| ועדת השירותים הציבוריים | 1, 2, 3, 4, 5, 6, 7, 8 | 14 בפברואר 1949 | 13 ביוני 1977 |
| ועדה לנושאי הרשות השנייה לטלוויזיה ורדיו | 11, 12, 13, 16, 17, 18 | 13 באוגוסט 1984 17 בפברואר 2003 | 17 ביוני 1996 5 בפברואר 2013 |
| הוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה | 23 | 23 במרץ 2020 | 6 באפריל 2021 |
| הוועדה המיוחדת ליישום הנגשת המידע הממשלתי ועקרונות שקיפותו לציבור | 20 | 14 ביולי 2015 | 30 באפריל 2019 |
| הוועדה המיוחדת לצדק חלוקתי ולשיווין חברתי | 20 | 27 ביולי 2016 | 30 באפריל 2019 |
| הוועדה המיוחדת לפרשת היעלמותם של ילדי תימן, מזרח והבלקן | 20 | 7 בפברואר 2017 | 30 באפריל 2019 |
| ועדת מיזמי תשתית לאומיים מיוחדים ושירותי דת יהודיים | 24 | 11 באוגוסט 2021 | 15 בנובמבר 2022 |
רשימת ועדות הכנסת הקיימות > ועדות אחרות

ועדת חקירה פרלמנטרית
ועדה מסדרת
ועדת הפירושים
הערות שוליים

↑  חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), התשע"ז-2016, ס"ח 2592 מ-29 בדצמבר 2016
↑  גלעד מורג, הליכוד וש"ס עתרו לבג"ץ: "הרכבי הוועדות בכנסת מנוגדים לדין", באתר ynet, 28 ביולי 2021
↑  יקי אדמקר, יעל פרידסון‏, הסוף לחרמות: בג"ץ דחה את העתירה על הרכב ועדות הכנסת, באתר וואלה, 26 באוקטובר 2021
↑  תומר אביטל, גורם בליכוד על ההברזות מהוועדות: "לא בכבוד שלהם להיות ח"כים פשוטים", באתר "שקוף", 2 בדצמבר 2021
| יושבי ראש ועדות הכנסת ה-25 |
| --- | --- | --- |
| ועדות קבועות | יו"ר ועדת הכנסת: אופיר כץ • יו"ר ועדת הכספים: משה גפני • יו"ר ועדת הכלכלה: דוד ביטן • יו"ר ועדת החוץ והביטחון: יולי אדלשטיין • יו"ר הוועדה לביטחון לאומי: צביקה פוגל • יו"ר ועדת הפנים והגנת הסביבה: יעקב אשר • יו"ר ועדת החוקה, חוק ומשפט: שמחה רוטמן • יו"ר ועדת העלייה, הקליטה והתפוצות: עודד פורר • יו"ר ועדת החינוך, התרבות והספורט: יוסי טייב • יו"ר ועדת העבודה והרווחה: ישראל אייכלר •  יו"ר ועדת הבריאות: אוריאל בוסו • יו"ר הוועדה למיזמים ציבוריים: אוהד טל • יו"ר הוועדה לענייני ביקורת המדינה: מיקי לוי • יו"ר הוועדה לקידום מעמד האישה ולשוויון מגדרי: פנינה תמנו שטה • יו"ר ועדת המדע והטכנולוגיה: איימן עודה |  |
| מיוחדות  (הפועלות כיום) | יו"ר הוועדה המיוחדת לפניות הציבור: יצחק פינדרוס • יו"ר הוועדה לענייני התמכרויות, סמים ואתגרי הצעירים בישראל: בועז ביסמוט • יו"ר הוועדה לזכויות הילד: אליהו דלל • יו"ר הוועדה המיוחדת לעניין הקרן לאזרחי ישראל: לימור סון הר-מלך • יו"ר הוועדה המיוחדת לענייני הצעירים: נעמה לזימי • יו"ר הוועדה המיוחדת לחיזוק ופיתוח הנגב והגליל: מיכאל ביטון • יו"ר הוועדה מיוחדת לצמצום פערים חברתיים בפריפריה: אברהם בצלאל • יו"ר הוועדה המיוחדת לטיפול בשורדי השואה: מירב כהן |  |
| שונות | יו"ר ועדת האתיקה: ינון אזולאי |  |
| ועדות הכנסת |
| --- | --- | --- |
| קבועות | ועדת החוקה, חוק ומשפט • ועדת החוץ והביטחון • ועדת החינוך, התרבות והספורט • ועדת הכלכלה • ועדת הכנסת • ועדת הכספים • ועדת המדע והטכנולוגיה • ועדת העבודה והרווחה • ועדת העלייה, הקליטה והתפוצות • הוועדה לביטחון לאומי • ועדת הבריאות • הוועדה לענייני ביקורת המדינה • ועדת הפנים והגנת הסביבה • הוועדה לקידום מעמד האישה ולשוויון מגדרי • הוועדה למיזמים ציבוריים |  |
| היסטוריות | ועדת השירותים הציבוריים • ועדת השקיפות • ועדת הרפורמות • ועדת הגיוס • הוועדה המיוחדת לצדק חלוקתי ולשוויון חברתי • הוועדה המיוחדת לפרשת היעלמותם של ילדי תימן, מזרח והבלקן • הוועדה המיוחדת לדיון בהצעה לסדר היום בנושא קשיים ברפורמה בשירות המדינה • ועדת הקורונה • ועדת מיזמי תשתית לאומיים מיוחדים ושירותי דת יהודיים |  |
| מיוחדות  (הפועלות כיום) | הוועדה המיוחדת לפניות הציבור • הוועדה לענייני התמכרויות, סמים ואתגרי הצעירים בישראל • הוועדה לזכויות הילד • הוועדה המיוחדת לעניין הקרן לאזרחי ישראל • הוועדה המיוחדת לענייני הצעירים • הוועדה המיוחדת לצמצום פערים חברתיים בפריפריה • הוועדה המיוחדת לעובדים זרים • הוועדה המיוחדת לחיזוק ולפיתוח הנגב והגליל • הוועדה המיוחדת ליישובים בגבול המזרחי • הוועדה המיוחדת לטיפול בשורדי השואה • הוועדה המיוחדת לפיקוח על תהליכי הסרת חסמים |  |
| שונות | ועדת האתיקה • ועדת הפירושים • ועדת חקירה פרלמנטרית • הוועדה המסדרת |  |
בוב הבנאי

| --- | --- |

לוגו הסדרה המחודשת בעברית
 סוגה:  סדרת הנפשה לילדים
 יוצרים:  קית' צ'פמן 
 בימוי:  שרה בול ליז ויטייקר בראיין ליטל ניק הרברט גילי פוג אנדי ברנס ג'וף ווקר
 מדבבים:  הסדרות הראשונות: ניל מוריסי רוב ראקסטרו קייט הארבור הסדרה הנוכחית: לי אינגלבי ג'ואן פרוגט בלייק האריסון
 מדבבים בעברית:  הסדרות הראשונות: דן שצברג שאולי הלוי טל ברוש גדי לוי גיתית שובל שגית שמיר רוזי רבינוביץ אמיר איבגי הסדרה הנוכחית: דניאל מגון מונה מור דני לשמן ניסו שליו שירה מנדלוביץ' עופר עמרם תומר הדלשטיין גדי לוי
 ארץ מקור:  הממלכה המאוחדת 
 שפות:  אנגלית (דובבה לנוספות, ביניהן עברית)
 מספר עונות:  18 (הסדרה המקורית) 3 (הסדרה המחודשת)
 מספר פרקים:  250 (+ 10 פרקי ספיישל) (הסדרה המקורית) 130 (+ פרק ספיישל) (הסדרה המחודשת)
 הפקה
 מפיק:  ג'קי קוקל
 מפיקים בפועל:  קייט פוקס תרזה פלאמר-אנדרוז פיטר קרטיס
 חברת הפקה:  הוט אנימיישן (1998 - 2012) היט אנטרטיינמנט (1998 ואילך) ריינמייקר אנטרטיינמנט (2015) מאטל קריאיישנס (2017 ואילך) אולפני DHX הליפקס (2017 ואילך)
 הפצה:  BBC 
 עורכים:  זיגי מרקיביץ' ג'יין היקס ברוס מרשל
 מוזיקה:  לחן שיר נושא: פול קיי. ג'ויס
 אורך פרק:  10 דקות
 שידור
 רשת שידור:  BBC (הממלכה המאוחדת)
 רשת שידור בישראל:  הטלוויזיה החינוכית ערוץ הופ! ערוץ הילדים (עץ הפיטפוזים) JimJam מכאן 33
 תקופת שידור מקורית:  1998–2012 (הסדרות הראשונות) 2015 (הסדרה הנוכחית) – 9 ביוני 2012 
 תקופת שידור בישראל:  2000-‏2011 (הסדרות הראשונות) 2015 (הסדרה הנוכחית)
 קישורים חיצוניים
 http://www.bobthebuilder.com
 דף התוכנית ב-IMDb
 
בוב הבנאי (באנגלית: Bob the Builder) היא סדרת טלוויזיה מונפשת בריטית לילדים שנוצרה על ידי קית' צ'פמן (אנ'), שיצר גם את הסדרה "מפרץ ההרפתקאות". התוכנית בוב הבנאי נחשבת לאחת מן הסדרות המצליחות ביותר לילדים שנוצרו בממלכה המאוחדת.
רקע

הסדרה עוסקת בהרפתקאותיו של בנאי בריטי בשם בוב, ובחבריו שחלקם הם מכונות צמ"ה מואנשות שונות. בוב עובד עם ונדי ולשניים יש חתול בשם פילצ'ארד. בכל פרק מתמקדת החבורה בבניית בניין כלשהו (מפעל חדש, מצפה אסטרונומי, וכו') או בשיפוצים ותיקונים שונים, תוך שיתוף פעולה כדי לפתור מגוון רחב של בעיות. בנוסף לכך, מתמקדות עלילות הפרקים גם בסיפורים האישיים של הדמויות השונות.
בתוכנית מושם דגש על יישוב קונפליקטים, עבודה בשיתוף פעולה, חברות, תכנון ומיומנויות למידה שונות. אמרת הכנף הקבועה של בוב היא "נצליח לתקן", והתשובה הקבועה של שאר הדמויות היא: "כן, כן, כן". אמרת כנף זו היא גם כותרת שיר הנושא של התוכנית, אשר היה להיט בבריטניה. למעלה ממיליון עותקים נמכרו משיר זה לאורך השנים בבריטניה בלבד, והוא היה השיר הנמכר ביותר בבריטניה בשנת 2000.
על אף שהעונות הראשונות של הסדרה שהופקו בין השנים 1998 ו-2009 נעשו בהנפשת סטופ מושן, העונות המתקדמות יותר החל משנת 2011 ואילך הופקו בהנפשה ממוחשבת. העונה האחרונה של הסדרה המקורית נקראה באנגלית "Ready, Steady, Build!"‏.
בשנת 2001 יצא לשווקים סרט חג המולד באורך מלא בשם "A Christmas to Remember", בהשתתפות אלטון ג'ון. לאורך השנים שודרה הסדרה בלמעלה מ-30 מדינות שונות.
בשנת 2014 רכשה חברת מאטל את הזכויות במטרה להפיק סדרה מחודשת לאחר שהסדרה המקורית הסתיימה בשנת 2012. בסדרה החדשה נערכו שינויים מהותיים, ביניהם עיצוב כל הדמויות מחדש, ליהוק צוות מדבבים חדש ומיקום חדש לאירועי הסדרה. השחקן לי אינגלבי החליף את ניל מוריסי בתפקיד בוב והשחקנית ג'ואן פרוגט החליפה את קייט הארבור בתפקיד ונדי.
פרקי הסדרה המקורית הופצו בקלטות וידאו ו-DVD מבית "קלסיקלטת" וחברת "הד ארצי מולטימדיה" הפיצה משחקי מחשב של הסדרה בעברית (וגם "קומפדיה").
דמויות > בני אדם

בוב (Bob) - קבלן בניין האחראי על מגרש בנייה משלו, שהתבסס בעיירה בובסוויל, עבר לעמק החמניות, משם לנמל פיקסהאם ולאחר מכן לספרינג סיטי. בוב הוא נצר למשפחה של בנאים - אביו, רוברט, אף הוא בנאי, כמו גם סבו, בילי. בוב נעזר בוונדי ובצי מכונות מואנשות במספר מיזמים בעיירה ובסביבתה. הוא הבעלים של פילצ'ארד החתול, ובמקור לא היה בקיא במחשבים. חלק מהבעיות בתוכנית המקורית נבעו מכך שבוב נטה לשכוח להפעיל את הטלפון הנייד שלו.
ונדי (Wendy) - שותפתו לעסק של בוב, לימים חברתו או אשתו המנהלת את משרד חברת הבנייה ומפעילה אותה, ולעיתים מכינה את הכלים והמכונות הנדרשים לעבודה מסוימת. כמו כן, במספר פרקים היא נראית כשהיא מבצעת עבודות בנייה בעצמה. לעיתים חוששת ונדי לשלומו של פילצ'ארד, חתולו של בוב.
מר ברנרד בנטלי (Mr. Bernard Bentley) - מפקח הבנייה של עיירת בובסוויל, לימים ראש עיריית עמק החמניות ולאחר מכן מפקח הבנייה בנמל פיקסהאם. נשוי לברברה בנטלי. בסדרה המחודשת, מר בנטלי הוא יד ימינה של ראש העיר ודמותו נהייתה חנונית ופזיזה, וניתנה לו אמרת כנף חדשה - "אוי ואבוי! ראש העיר מדיסון תבוא בכל רגע!".
האיכר פרסי חמוצי (Farmer Percy Pickles) (הסדרה הראשונה - "!Ready, Steady, Build") - איכר מקומי, חבר קרוב של בוב שלעיתים מביא לו סיוע במיזמי בנייה. חמוצי הוא הבעלים של טרוויס הטרקטור, סאמסי המלגזה, פאקר המשאית, סקראפטי הכלב וספאד הדחליל.
ליאו (Leo) (החל מהסדרה המחודשת) - תלמיד תיכון, החניך של בוב ובנו של קרטיס.
דמויות > בעלי חיים

פילצ'ארד (Pilchard, מילולית: "סרדין") - חתול (במקור חתולה) תכול, חיית המחמד של בוב. הוא אוהב להישאר במגרש ולפעמים נוסע במכל של דיזי.
ציפור (Bird) - ציפור כחולה בעלת נוצות וכנפיים אדומות. החברה הטובה ביותר של רולי.
סקראפטי (Scruffty) - כלב צהוב, חיית המחמד של האיכר חמוצי.
שחף (Gull) (החל מהסדרה המחודשת) - שחף וחבר של סקופ.
דמויות > דמויות אחרות

ספאד (Spud, מילולית: "תפוח אדמה") (הסדרה הראשונה - "!Ready, Steady, Build") - דחליל מהלך קונדסי שחי בחווה של האיכר חמוצי ומנסה לסייע לבוב ולצוותו. לעיתים, הוא נוטה לגרום בעיות במקום לפתור אותן, אבל בדרך כלל הכל מסתדר לבסוף. ספאד אינו מסוגל לנקוט סבלנות, לא לזלול מזון בכמויות גדולות, לא לקחת דברים משאר הדמויות ללא רשותן, וכו'. ספאד נוטה לנסות לעבוד בחריצות אך לפשל ולהרוס חומרים בשל בינתו הלוקה בחסר. לופטי הודה באחד הפרקים שהוא מפחד ממנו.
דמויות > כלי רכב > ציוד מכני הנדסי

סקופ (Scoop, מילולית: "כף" או "לגרוף") - מחפרון צהוב ומנהיג המכונות של בוב.
מאק (Muck, מילולית: "בוץ") - משאית עפר זחלית בעלת כף דחפור. צבוע אדום וכתום. נוטה לפזיזות ולביצוע מעשים לפני מחשבה תחילה. הפך לדמות נשית בדיבוב האמריקאי של הסדרה המקורית. מפחד מהחושך.
לופטי (Lofty, מילולית: "גבוה") - עגורן נייד כחול. בסדרות הראשונות הוצג כחסר ביטחון, הססני וביישן לעומת שאר המכונות, אבל הצליח להסתדר עם עזרה מחבריו. נוהג לענות לשאלה "נצליח לתקן?" ב"אה, אני חושב שכן". מפחד בין היתר מגבהים ומספאד.
דיזי (Dizzy, מילולית: "סחרחר") - מערבלת בטון זעירה בצבע כתום בעלת מכל מתהפך. לפני הגיעו של סקראץ' הוצגה כצעירה שבמכונות. דיזי להוטה, סקרנית ומתרגשת בקלות.
רולי (Roley, מהמילה "roller", "מכבש") - מכבש ירוק שאוהב להמציא שירים ומרבה לגלגל את עיניו מהתרגשות.
בני (Benny) ‏("Project: Build It" בלבד) - מיני-מעמיס זחלי בצבע מג'נטה. המכונה השנייה בצעירותה. הופיע לראשונה בפרק "Snowed Under", בו עזר לסקופ לבנות את מתחם ספורט החורף. לימים סייע לבנות את בית המלאכה בעמק החמניות. מעריץ את סקופ ומכנה אותו "בננה גדולה". לו ולסקופ ישנה הכרות מוקדמת מאותו מקום שבו נשכרו שניהם. נשכר על ידי בוב האב על מנת לסייע לסקופ.
סקראץ' (Scratch, מילולית: "שריטה") ("!Ready, Steady, Build" בלבד) - מיני-מעמיס תכול מעיצוב דומה לבני, נכון להיום המכונה הצעירה ביותר.
טאמבלר (Tumbler, מילולית: "מגלגל") ("Project: Build It" בלבד) - משאית בטון בצבע כתום צהבהב עם פסים ירוקים. המכונה הרועשת ביותר בצוותו של בוב. בשל גודלו הרב, הוא מסוגל לשמש היכן שדיזי אינה מתאימה.
גריפר (Gripper, מילולית: "אוחז") ("Project: Build It" - ‏"!Ready, Steady, Build") - עגורן זחלי ירוק וכתום.
גראבר (Grabber, מילולית: "תופס") ("Project: Build It" - ‏"!Ready, Steady, Build") - מחפר כתום וירוק.
ראבל (Rubble, מילולית: "חצץ") ("!Ready, Steady, Build" בלבד) - משאית מחצבה (אנ') בצבע כתום. סייע לצוות בבניית פארק שעשועים ברוח עידן הדינוזאורים בסרט "The Big Dino Dig".
טייני (Tiny, מילולית: "זעיר", באופן אירוני) (החל מהסדרה המחודשת) - עגורן צריח צהוב.
סטרץ' (Stretch, מילולית: "למתוח") (החל מהסדרה המחודשת) - מחפר טורקיז.
טאד (Thud, מילולית: "חבטה") (החל מהסדרה המחודשת) - מכונת ענק.
קראנץ' (Crunch, מילולית: "למחוץ") (החל מהסדרה המחודשת) - מכונת ענק.
אייס (Ace) ‏(החל מהסדרה המחודשת) - מעמיס קדמי ענק בצבע צהוב.
דמויות > כלי רכב > כלי רכב אחרים

טרוויס (Travis) (הסדרה הראשונה - "!Ready, Steady, Build") - טרקטור חקלאי בצבע טורקיז השייך לאיכר חמוצי. לעיתים גורר אחריו עגלת עץ. הוא מסייע למכונות הצמ"ה במידת הצורך ומפקח על ספאד הדחליל.
סקיפ (Skip, מילולית: "מכולת אשפה") (הסדרה הראשונה - "Project: Build It") - משאית אשפה פתוחה בצבע צהוב ירקרק. שייך לג'יי. ג'יי.
טריקס (Trix) (הסדרה הראשונה בלבד) - מלגזה סגולה. שייכת לג'יי. ג'יי.
סקוט (Scoot) (הסדרה הראשונה בלבד) - אופנוע שלג צהוב ושחור. שייך לטום.
סקרמבלר (Scrambler) ‏("Project: Build It" - ‏"!Ready, Steady, Build") - טרקטורון כחול. הוענק לבוב כפרס על זכייה בתחרות לעיצוב היישוב החדש בעמק החמניות.
פאקר (Packer, מהמילה "package", "חבילה") ("Project: Build It" - ‏"!Ready, Steady, Build") - משאית סמי-טריילר אדומה. פאקר שייך לאיכר חמוצי ולו שלושה נגררים; נגרר שטוח, נגרר סגור ונגרר נמוך. נותן שירותי הובלה לכל רחבי עמק החמניות.
דודג'ר (Dodger) ‏("Project: Build It" בלבד) - טנדר כחול-לבן להובלת חלב הדומה למשאיות פורד משנות השלושים. שייך למג ובעל מנוף להרמת כדי חלב. צופרו משמיע צליל מוזר המשעשע את צוותו של בוב.
זומר (Zoomer) ‏("Project: Build It" בלבד) - אופנוע שלג סגול בעל הדפס ברק צהוב.
פלקס (Flex, מילולית: "להתגמש") ("Project: Build It" בלבד) - משאית הרמה צהובה. בעל ידע רב בממלכת הצומח ואהבה לבוסתנאות.
בריסל (Bristle, מילולית: "זיף") ("Project: Build It" בלבד) - מטאטא כבישים אפור וכחול. בריסל להוט מאוד לסייע לצוות בכך שהוא מקדים אותם לביצוע משימות מסוימות. נוטה לשרוק לעיתים קרובות ולהיות "חולה ניקיון".
סאמסי (Sumsy) ‏("Project: Build It" בלבד) - מלגזה בצבע בורדו עם פסים צהובים, מעיצוב זהה לטריקס. סאמסי שייכת לאיכר חמוצי ועובדת במפעלו.
ספלאשר (Splasher, מילולית: "משפריץ [מים]") ‏("Project: Build It" בלבד) - רכב אמפיבי צהוב וכחול. עובד במפרץ בובלנד.
ג'קרו (Jackaroo) ‏("Built to be Wild" בלבד) - טנדר תכול מעיצוב זהה לדודג'ר.
טו-טון (Two-Tonne, מילולית: "שתי טונות") (החל מהסדרה המחודשת) - משאית סמי-טריילר בצבע כחול כהה. בעל שלושה נגררים; נגרר שטוח, מערבל בטון ומכולה פירקית.
אלפרד (Alfred) ‏(החל מהסדרה המחודשת) - משאית הגרר של קרטיס. נוטה להתרגש יתר על המידה, למשל כשליאו משחק במשחקי וידאו.
טרד (Tread) ‏(החל מהסדרה המחודשת) - טנדר נלהב ומהימן בצבע כתום.
בטסי (Betsy) ‏(החל מהסדרה המחודשת) - אוטובוס כחול, לבן ואדום. מסיעה את קבוצת הילדים "ספרינג סיטי רוקטס".
פיליפ (Phillip) ‏(החל מהסדרה המחודשת) - לימוזינה כחולה ושחורה המסיעה את ראש העיר מדיסון ואת מר בנטלי.
שיפטר (Shifter, מילולית: "מעביר") (החל מהסדרה המחודשת) - מלגזה ירוקה ומהירה במיוחד.
סקירת הסדרה > הסדרה המקורית

| עונה> עונה.הסדרה הראשונה | עונה> עונה.הסדרה הראשונה | פרקים> פרקים.הסדרה הראשונה | תקופת שידור מקוריתבריטניה> שידור ראשון.הסדרה הראשונה | תקופת שידור מקוריתבריטניה> שידור אחרון.הסדרה הראשונה |
| --- | --- | --- | --- | --- |
|  | 1 | 13 | 12 באפריל 1999 | 2 באוגוסט 1999 |
|  | 2 | 13 | 11 באוקטובר 1999 | 28 בדצמבר 1999 |
|  | 3 | 13 | 1 בספטמבר 2000 | 19 בספטמבר 2000 |
|  | 4 | 13 | 1 בפברואר 2001 | 19 בפברואר 2001 |
|  | 5 | 13 | 1 באפריל 2002 | 13 באפריל 2002 |
|  | 6 | 13 | 2 בספטמבר 2002 | 14 בספטמבר 2002 |
|  | 7 | 13 | 3 בפברואר 2003 | 20 בפברואר 2003 |
|  | 8 | 13 | 1 בספטמבר 2003 | 24 בנובמבר 2003 |
|  | 9 | 13 | 3 באפריל 2004 | 20 בדצמבר 2004 |
Project: Build It
|  | 10 | 15 | 2 במאי 2005 | 20 במאי 2005 |
|  | 11 | 12 | 1 באוגוסט 2005 | 16 באוגוסט 2005 |
|  | 12 | 14 | 31 ביולי 2006 | 17 באוגוסט 2006 |
|  | 13 | 12 | 18 באוגוסט 2006 | 4 בספטמבר 2006 |
|  | 14 | 12 | 3 בספטמבר 2007 | 18 בספטמבר 2007 |
|  | 15 | 15 | 19 בספטמבר 2007 | 9 באוקטובר 2007 |
|  | 16 | 13 | 5 באוגוסט 2008 | 26 באוגוסט 2008 |
!Ready, Steady, Build
|  | 17 | 20 | 12 באפריל 2010 | 28 במאי 2010 |
|  | 18 | 8 | 26 בספטמבר 2011 | 5 באוקטובר 2011 |